Folketing
2000-10-26

I de 5 minutter, jeg har stået på denne talerstol, er 30 unge mennesker under 24 år blevet smittet med den dødelige sygdom. En tredjedel af verdens smittede, ca. 10 millioner, er unge mellem 15 og 24 år. Det er og bliver en enorm trussel mod udviklingen, og derfor støtter Socialdemokratiet konsekvent tiltag, der søger at begrænse og forebygge epidemien. Det koster kroner og øre, og det vil vi i Socialdemokratiet gerne være med til at levere. Derfor hilser vi med tilfredshed, at ministeren har meldt ud, at de 100 mio. kr. næste år til en tematisk multilateral indsats først og fremmest går til hiv/aids-indsatsen, og at hiv/aids er med som et højt prioriteret område inden for Danmarks udviklingsbistand. Otte ud af ti af verdens børn lever i udviklingslandene. Børnene er et lands vigtigste ressource, og derfor er der grund til at sætte fokus på børn og unge i bistanden. Socialdemokratiet ser frem til, at denne prioritering bliver afspejlet i bistandsarbejdet i de kommende år, bl.a. ved større fokus på sektorer f.eks.